CELEX: 62020TN0115
Language: fi
Date: 2020-02-20 00:00:00
Title: Asia T-115/20: Kanne 20.2.2020 – Puigdemont i Casamajó ja Comín i Oliveres v. parlamentti

20.4.2020   
            
            
               FI
            
            
               Euroopan unionin virallinen lehti
            
            
               C 129/18
            
         
      Kanne 20.2.2020 – Puigdemont i Casamajó ja Comín i Oliveres v. parlamentti
      (Asia T-115/20)
      (2020/C 129/23)
      Oikeudenkäyntikieli: englanti
      
         Asianosaiset
      
      
         Kantajat: Carles Puigdemont i Casamajó (Waterloo, Belgia), Antoni Comín i Oliveres (Waterloo) (edustajinaan: asianajajat P. Bekaert, G. Boye ja S. Bekaert, sekä B. Emmerson, QC)
      
         Vastaaja: Euroopan parlamentti
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa Euroopan parlamentin puhemiehen päätöksen, joka käy ilmi hänen 10.12.2019 päiväämästään kirjeestä, olla ilmoittamatta parlamentille ja siirtämättä asianmukaiselle valiokunnalle pyyntöä kantajien koskemattomuuden puolustamiseksi, jonka Diana Riba i Giner toimitti heidän puolestaan 10.10.2019 Euroopan parlamentin työjärjestyksen 7 artiklan 1 ja 2 kohdan ja 9 artiklan 1 kohdan mukaisesti
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen kanneperusteeseen, jonka mukaan Euroopan parlamentin puhemiehen päätöksellä olla ilmoittamatta valittajien pyyntöä heidän koskemattomuutensa puolustamiseksi ja jättää pyyntö siirtämättä asianomaiselle valiokunnalle rikotaan Euroopan parlamentin työjärjestyksen 9 artiklan 1 kohtaa sekä Euroopan unionin toiminnasta tehdyn sopimuksen 343 artiklaa, Euroopan unionin erioikeuksista ja vapauksista tehdyn pöytäkirjan (1) (N:o 7) 9 ja 18 artiklaa, Euroopan unionin perusoikeuskirjan 6 artiklaa, 39 artiklan 2 kohtaa, 441 artiklaa ja 45 artiklaa sekä Euroopan parlamentin jäsenten asemaa koskevien sääntöjen (2) 2 artiklan 1 kohtaa sekä Euroopan parlamentin työjärjestyksen 5 artiklan 2 kohtaa.
      
         (1)  EYVL 2012, C 326, s. 266.
      
         (2)  Euroopan parlamentin jäsenten asemaa koskevien sääntöjen vahvistamisesta 28.9.2005 tehty Euroopan parlamentin päätös (2005/684/EY, Euratom) (EUVL 2005, L 262, s. 1).